
KRETINGOS RAJONO SAVIVALDYBĖS TARYBA

46-OJO KRETINGOS RAJONO SAVIVALDYBĖS TARYBOS POSĖDŽIO 
PROTOKOLAS

2026 m. rugsėjo 2 d. Nr. T3-9
Kretinga

Posėdis įvyko 2026-08-27  10.00 – 12.25 val.
Posėdžio pirmininkas – Savivaldybės meras Antanas Kalnius.
[bookmark: _Hlk510536436]Posėdžio sekretorė – Kretingos rajono savivaldybės administracijos (toliau – Administracija) Bendrojo skyriaus vyriausioji specialistė Reda Pilelienė.
Iš viso Kretingos rajono savivaldybės taryboje (toliau – taryba) – 25 nariai.
[bookmark: _Hlk503940889]Dalyvauja 25 tarybos nariai (sąrašas pridedamas, protokolo Nr. T3-9 1 priedas).
Dalyvauja kviestieji asmenys (sąrašas pridedamas, protokolo Nr. T3-9 2 priedas).
Posėdyje pareikšti nusišalinimai (pridedama, protokolo Nr. T3-9 3 priedas).

[bookmark: _Hlk103326908]Darbotvarkė: 
1. Dėl 46-ojo rajono savivaldybės tarybos posėdžio darbotvarkės patvirtinimo.
1. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
1. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo.
1.  Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo.
1. Dėl projekto „Vydmantų stadiono pritaikymas visuomenės poreikiams“ įgyvendinimo.
1. Dėl pritarimo dalyvauti partnerio teisėmis projekte „Sveikatos tiltai“.
1. Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.).
1. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo.
1. Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo.
1. Dėl Kretingos rajono savivaldybės tarybos 2025 m. gruodžio 18 d. sprendimo Nr. T2-363 „Dėl Kretingos rajono sporto centro teikiamų paslaugų kainų nustatymo“ pakeitimo.
1. Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą.
1. Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos.
1. Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos.
1. Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn.
1. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais viešajai įstaigai „Plačiajuostis internetas“.
1. Dėl sutikimo pagerinti ar pertvarkyti ilgalaikį materialųjį turtą, esantį Minijos g. 26, Baublių k., Kretingos r.
1. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
1. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
1. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai.
1. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos muziejui.
1. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę.
1. [bookmark: _Hlk219991278]Informacija.

Savivaldybės meras Antanas Kalnius paskelbė posėdžio pradžią.
Tarybos posėdyje užsiregistravo 25 tarybos nariai.
1. Dėl 46-ojo rajono savivaldybės tarybos posėdžio darbotvarkės patvirtinimo. Pranešėjas – Antanas Kalnius.
Meras Antanas Kalnius pasiūlė į darbotvarkę įtraukti protokolinio sprendimo klausimą dėl pritarimo UAB „Kretingos autobusų parkas“ investicijoms, didinant bendrovės įstatinį kapitalą. Pažymėta, kad į posėdį pakviestas UAB „Kretingos autobusų parkas“ direktorius, kuris galės atsakyti į tarybos narių klausimus.
Meras Antanas Kalnius kvietė balsuoti dėl protokolinio klausimo įtraukimo į darbotvarkę.
Balsavo: už – 25, prieš – 0, susilaikė – 0.
Protokoliniam sprendimui pritarta, klausimas įtrauktas į darbotvarkę prie informacijos klausimų.
Meras Antanas Kalnius klausė ar bus daugiau pasiūlymų dėl darbotvarkės.
Pasiūlymų dėl darbotvarkės nepateikta.
Meras Antanas Kalnius kvietė balsuoti dėl 46-ojo Kretingos rajono savivaldybės tarybos posėdžio darbotvarkės su protokoliniu klausimu.
Balsavo: už – 25, prieš – 0, susilaikė – 0.
NUTARTA. Pritarta 46-ojo rajono savivaldybės tarybos posėdžio darbotvarkei su protokoliniu klausimu.
Toliau vyko tarybos narių nusišalinimai.
Tarybos narys Povilas Černeckis pareiškė norą nusišalinti nuo 14-ojo darbotvarkės klausimo (sprendimo projektas Nr. T1-238 „Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn“). Motyvas – darbiniai santykiai.
Tarybos narys Vilius Adomaitis pareiškė norą nusišalinti nuo 3-iojo darbotvarkės klausimo (sprendimo projektas Nr. T1-236 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo“). Motyvas – sutuoktinė sprendimo projekto rengėja.
Tarybos narys Darius Petreikis pareiškė norą nusišalinti nuo 9-ojo darbotvarkės klausimo (sprendimo projektas Nr. T1-224 „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“) Motyvas – darbiniai santykiai.
Vyko balsavimas dėl tarybos nario Povilo Černeckio nusišalinimo.
Iš posėdžių salės išėjo tarybos narys Povilas Černeckis.
Balsuota dėl tarybos nario Povilo Černeckio nusišalinimo nuo 14-ojo darbotvarkės klausimo.
Balsavo: už – 8, prieš – 13, susilaikė – 3.
NUTARTA. Tarybos nario Povilo Černeckio nusišalinimui nepritarta.
Į posėdžių salę grįžo tarybos narys Povilas Černeckis.
Vyko balsavimas dėl tarybos nario Viliaus Adomaičio nusišalinimo.
Iš posėdžių salės išėjo tarybos narys Vilius Adomaitis.
Balsuota dėl tarybos nario Viliaus Adomaičio nusišalinimo nuo 3-iojo darbotvarkės klausimo.
Balsavo: už – 5, prieš – 14,  susilaikė – 5.
NUTARTA. Tarybos nario Viliaus Adomaičio nusišalinimui nepritarta.
Į posėdžių salę grįžo tarybos narys Vilius Adomaitis.
Vyko balsavimas dėl tarybos nario Dariaus Petreikio nusišalinimo.
Iš posėdžių salės išėjo tarybos narys Darius Petreikis.
Balsuota dėl tarybos nario Dariaus Petreikio nusišalinimo nuo 9-ojo darbotvarkės klausimo.
Balsavo: už – 3, prieš – 16, susilaikė – 5.
NUTARTA. Tarybos nario Dariaus Petreikio nusišalinimui nepritarta.
2. [bookmark: _Hlk222408768]SVARSTYTA. Sprendimo projektas Nr. T1-241 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo“. Pranešėja – Lukrecija Lengvinė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-217.
3. SVARSTYTA. Sprendimo projektas Nr. T1-236 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo“. Pranešėja – Alma Rumbutienė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-218.
4. SVARSTYTA. Sprendimo projektas Nr. T1-235 „Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo“. Pranešėja – Lukrecija Lengvinė.
Kalbėjo tarybos narys Steponas Baltuonis ir meras Antanas Kalnius.
Pasiūlymų nepateikta.
Tarybos narė Gileta Gedvilienė pateikė pasiūlymą Kretingos rajono savivaldybės lėšomis centralizuotai finansuoti higieninių paketų aparatų įrengimą ir aptarnavimą rajono ugdymo įstaigų mergaičių tualetuose nuo 5 klasės. Siūlyta paslaugą užtikrinti 13-oje rajono įstaigų, įrengiant 14 aparatų, taip pat įtraukiant Kretingos sporto mokyklą, Kretingos ir Salantų meno mokyklas. Nurodyta, kad vieno aparato pilnas servisas su higieninių paketų papildymu kainuoja apie 40 Eur per mėnesį, todėl, įvertinus 9 mėnesių ugdymo laikotarpį ir 14 aparatų, metinės išlaidos sudarytų apie 5 040 Eur. Pasiūlymo teikėja pabrėžė, kad ši priemonė užtikrintų mokinėms būtiną higieną, saugumą ir orumą.
Meras Antanas Kalnius atkreipė dėmesį, kad pateiktas pasiūlymas nėra tiesiogiai susijęs su svarstomu klausimu. Jis pasiūlė pritarti siūlomai iniciatyvai ir pavesti ugdymo įstaigoms numatyti higieninių paketų aparatų įsigijimą, o lėšas ir atitinkamus sprendimus svarstyti rengiant kitą biudžeto pakeitimą bei tarybos sprendimus.
Administracijos direktorė Vilma Preibienė pažymėjo, kad šiai priemonei įgyvendinti nereikalingas atskiras tarybos sprendimas, kadangi higieninių paketų aparatus gali įsigyti pačios švietimo įstaigos. Siūlyta pritarti pačiai idėjai, o lėšas šiai priemonei numatyti strateginiame planavime ir vėliau kreiptis dėl finansavimo.
Tarybos narė Jolanta Gedvilaitė pažymėjo, kad Giletos Gedvilienės iniciatyva yra gera, tačiau pateikta svarstant ne tą klausimą. Nurodė, kad pasiūlymas dėl higieninių paketų aparatų turėjo būti teikiamas svarstant strateginio veiklos plano tvirtinimą. Atkreiptas dėmesys, kad šiuo metu svarstoma strateginio plėtros plano tarpinė ataskaita, todėl iniciatyva pateikta pavėluotai.
Meras Antanas Kalnius pažymėjo, kad pati iniciatyva yra gera ir jai pritariama. 
Daugiau klausimų ir pasisakymų nebuvo, todėl pasiūlyta balsuoti.
Balsuota dėl pateikto sprendimo projekto.
Balsavo: už – 15, prieš – 0, susilaikė – 9.
NUTARTA. Priimti sprendimą Nr. T2-219.
5. [bookmark: _Hlk238136193]SVARSTYTA. Sprendimo projektas Nr. T1-239 „Dėl projekto „Vydmantų stadiono pritaikymas visuomenės poreikiams“ įgyvendinimo“. Pranešėja – Lukrecija Lengvinė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-220.
6. SVARSTYTA. Sprendimo projektas Nr. T1-228 „Dėl pritarimo dalyvauti partnerio teisėmis projekte „Sveikatos tiltai“. Pranešėja – Ieva Venckutė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-221.
7. SVARSTYTA. Sprendimo projektas Nr. T1-229 „Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.)“. Pranešėja – Ieva Venckutė.
Kalbėjo meras Antanas Kalnius.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-222.
8. SVARSTYTA. Sprendimo projektas Nr. T1-230 „Dėl Kretingos rajono gyventojo kortelės išdavimo ir naudojimo tvarkos aprašo tvirtinimo“. Pranešėja – Ieva Venckutė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-223.
9. SVARSTYTA. Sprendimo projektas Nr. T1-224 „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“. Pranešėja – Asta Burbienė.
Švietimo skyriaus vedėja Asta Burbienė pristatė sprendimo projekto pakeitimus ir informavo, kad Vydmantų gimnazijoje formuojama viena pilna III gimnazijos klasė (11 klasė), kurioje mokosi 21 mokinys, todėl savivaldybės papildomo prisidėjimo nereikia. Taip pat Vydmantų gimnazijoje, gavus mokyklos prašymą ir atvykus papildomam mokiniui, iš viso susidarius 31 mokiniui, vietoj vienos VIII klasės formuojamos dvi klasės, kadangi maksimalus mokinių skaičius klasėje – 30. Kretingos Jurgio Pabrėžos universitetinėje gimnazijoje, sprendimo projekte numačius penkias klases, dėl papildomai atvykusių dviejų mokinių formuojamos šešios klasės. Iš viso gimnazijoje mokysis 154 mokiniai. Bendras klasių skaičius rajone – 186, tai yra viena klase daugiau nei praėjusiais metais.
[bookmark: _Hlk175577070]Meras Antanas Kalnius informavo, kad iš sprendimo projekto siūloma išbraukti 1.2 punktą, kuriuo numatyta „skirti papildomai mokymo lėšų iš savivaldybės biudžeto asignavimų (išskyrus mokymo lėšas, skiriamas iš Lietuvos Respublikos valstybės biudžeto) Kretingos r. Vydmantų gimnazijos III gimnazijos klasės išlaikymui 2026–2027 mokslo metams tiek, kiek sudaro 50 procentų lėšų ugdymo planui įgyvendinti, apskaičiuojamų III gimnazijos klasei, pagal Mokymo lėšų apskaičiavimo, paskirstymo ir panaudojimo tvarkos aprašą“.
Tarybos narys Tomas Abelkis atkreipė dėmesį, kad dėl nebefinansuojamų dviejų klasių bus sutaupyta apie 39 tūkst. Eur, tačiau didėjant mokytojų padėjėjų poreikiui šios lėšos galėtų būti skirtos jų finansavimui.
Meras Antanas Kalnius informavo, kad rajone daugėja mokinių, turinčių specialiųjų ugdymosi poreikių, todėl didėja ir mokytojų padėjėjų finansavimo poreikis. Pažymėjo, kad šį klausimą planuojama kelti Lietuvos savivaldybių asociacijoje, siekiant valstybės finansavimo.
Meras Antanas Kalnius pristatė sprendimo projekto pakeitimą ir paaiškino, kad sprendimo projekto priedo lentelėje Kretingos Jurgio Pabrėžos universitetinės gimnazijos III gimnazijos klasių skaičius keičiamas iš 5 į 6, o Kretingos rajono Vidmantų gimnazijos VIII klasės – iš 1 į 2. Bendras klasių grupių skaičius rajone – 186.
Balsuota dėl pateikto sprendimo projekto pakeitimų.
Balsavo: už – 24, prieš – 0, susilaikė – 0.
NUTARTA. Pakeitimams pritarta.
Balsuota dėl pateikto sprendimo projekto su pakeitimais.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-224.
10. SVARSTYTA. Sprendimo projektas Nr. T1-240 „Dėl Kretingos rajono savivaldybės tarybos 2025 m. gruodžio 18 d. sprendimo Nr. T2-363 „Dėl Kretingos rajono sporto centro teikiamų paslaugų kainų nustatymo“ pakeitimo“. Pranešėja – Dovilė Višinskienė.
Kultūros ir sporto skyriaus vyr. specialistė Dovilė Višinskienė informavo, kad vakar gautas Klaipėdos apskrities vyriausiojo policijos komisariato raštas dėl planuojamų pareigūnų mokymų rugsėjo 7 d. motodrome. Atsižvelgiant į tai, kad tokie mokymai organizuojami kasmet, pasiūlyta papildyti 6 skyrių 6.14 papunkčiu ir nustatyti 100 proc. lengvatą motobolo aikštės nuomai skubiosios pagalbos, civilinės saugos ir viešojo saugumo funkcijas vykdančioms tarnyboms, kai veikla yra nekomercinė ir vykdoma pagal sporto centru suderintą grafiką.
Balsuota dėl pateikto sprendimo projekto pakeitimo.
Balsavo: už – 25, prieš – 0, susilaikė – 0.
NUTARTA. Pakeitimui pritarta.
Balsuota dėl pateikto sprendimo projekto su pakeitimu.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-225.
11. SVARSTYTA. Sprendimo projektas Nr. T1-219 „Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą“. Pranešėja – Sigutė Jazbutienė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-226.
12. SVARSTYTA. Sprendimo projektas Nr. T1-231 „Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-227.
13. SVARSTYTA. Sprendimo projektas Nr. T1-232 „Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-228.
14. SVARSTYTA. Sprendimo projektas Nr. T1-238 „Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn“. Pranešėja – Simona Baublienė.
Vietinio ūkio ir turto valdymo skyriaus vyr. specialistė Simona Baublienė informavo, kad keičiamas sprendimo projekto pavadinimas. Pradiniame variante buvo nurodyta tik Vilniaus gatvė, o pakeistame variante – Rotušės aikštė ir Vilniaus gatvė. Pakeitimas susijęs su kelio turto, kurį planuojama registruoti, pavadinimu.
Balsuota dėl pateikto sprendimo projekto pakeitimo.
Balsavo: už – 23, prieš – 0, susilaikė – 0.
NUTARTA. Pakeitimui pritarta.
Balsuota dėl pateikto sprendimo projekto su pakeitimu.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-229.
15. SVARSTYTA. Sprendimo projektas Nr. T1-227 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais viešajai įstaigai „Plačiajuostis internetas“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-230.
16. SVARSTYTA. Sprendimo projektas Nr. T1-225 „Dėl sutikimo pagerinti ar pertvarkyti ilgalaikį materialųjį turtą, esantį Minijos g. 26, Baublių k., Kretingos r.“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-231.
17. SVARSTYTA. Sprendimo projektas Nr. T1-226 „Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-232.
18. SVARSTYTA. Sprendimo projektas Nr. T1-234 „Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-233.
19. SVARSTYTA. Sprendimo projektas Nr. T1-237 „Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-234.
20. SVARSTYTA. Sprendimo projektas Nr. T1-233 „Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos muziejui“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 25, prieš – 0, susilaikė – 0.
NUTARTA. Priimti sprendimą Nr. T2-235.
21. SVARSTYTA. Sprendimo projektas Nr. T1-217 „Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę“. Pranešėjas – Giedrius Petreikis.
Tarybos narys Giedrius Petreikis pristatė sprendimo projektą dėl žiemos darbų nepriklausomo veiklos audito atlikimo, pagrindė audito reikalingumą ir paragino tarybos narius jam pritarti.
Tarybos narys Vilius Adomaitis, pasiūlė prieš balsavimą padaryti pertrauką, pasitarti ir patikslinti sprendimo projektą, kad jis atitiktų teisės aktų reikalavimus.
Svarstomu klausimu kalbėjo tarybos nariai Steponas Baltuonis, Juozas Mažeika, Jolanta Gedvilaitė ir administracijos direktorė Vilma Preibienė.
Tarybos narys Vilius Adomaitis, paprašė tarybos posėdžio protokole užfiksuoti, kad prieš svarstant ir balsuojant dėl sprendimo projekto jo rengėjams buvo pateiktas pasiūlymas įvertinti ir ištaisyti galimus procedūrinius trūkumus, tačiau pasiūlymas nebuvo priimtas ir nuspręsta sprendimo projektą teikti balsavimui be pakeitimų. V. Adomaitis pabrėžė, kad toks faktinių aplinkybių užfiksavimas yra reikšmingas, jeigu ateityje būtų nustatyta, kad sprendimo projektas priimtas pažeidžiant nustatytas procedūras, nes projekto rengėjai apie galimus trūkumus buvo informuoti iš anksto ir turėjo galimybę juos pašalinti. Tarybos narys paragino balsuoti.
Tarybos narys Giedrius Petreikis pasiūlė protokole papildomai užfiksuoti aplinkybę, kad tarybos narys, teikdamas pastabas dėl galimų procedūrinių trūkumų, konkrečiai nenurodė, kokius sprendimo projekto pakeitimus siūloma atlikti.
Tarybos narys Vilius Adomaitis atsakė, kad visuose komitetuose buvo nurodytas tas pažeidimas.
Tarybos narys Gediminas Venckus paprašė tiksliai ir aiškiai įvardyti pateiktą pasiūlymą, pažymėdamas, kad Ūkio komitete tokių pasiūlymų nebuvo gauta.
Tarybos narys Vilius Adomaitis nurodė, kad sprendimo projekto preambulėje  vadovaujamasi Kontrolės komiteto posėdžio protokolu, tačiau, jo teigimu, peržiūrėjus posėdžio įrašą ir protokolą, juose nėra nurodyta dalies aplinkybių, kurios vėliau įrašytos į sprendimo projektą.
Tarybos narė Jolanta Gedvilaitė pažymėjo, kad apie šį pasiūlymą pirmą kartą išgirdo tarybos posėdžio metu, nes svarstant klausimą Švietimo komitete toks pasiūlymas nebuvo pateiktas.
Balsuota dėl pateikto sprendimo projekto.
Balsavo: už – 16, prieš – 1, susilaikė – 8.
NUTARTA. Priimti sprendimą Nr. T2-236.
Po balsavimo kalbėjo tarybos nariai Vytautas Ročys, Vilius Adomaitis, Laimonas Žemaitis, Justė Stonkutė, Mindaugas Černeckis, Dalia Bieliauskienė, administracijos direktorė Vilma Preibienė ir meras Antanas Kalnius. 
22. Informacija.
Administracijos direktorė Vilma Preibienė pristatė savivaldybės vykdomų projektų ir investicijų apimtį bei pažymėjo, kad verslo ir savivaldos bendradarbiavimas vyksta, tačiau trūksta didesnių bendrų projektų ir finansinės partnerystės. Pažymėta, kad per likusius penkerius strateginio plano įgyvendinimo metus bus siekiama šią partnerystę stiprinti.
Tarybos narys Steponas Baltuonis pažymėjo, kad verslo ir savivaldos partnerystė nepakankamai išplėtota, ir pasiūlė išsiaiškinti aktyvesnį bendradarbiavimą ribojančias priežastis.
UAB „Kretingos šilumos tinklai“ direktorius Donatas Gedmintas pristatė Vokietijoje ir Austrijoje aplankytų mažos galios kogeneracinių įrenginių veikimo principą ir galimybes juos pritaikyti Kretingos rajone. Pažymėjo, kad tokie įrenginiai vienu metu gamina šilumą ir elektros energiją, todėl galėtų užtikrinti šilumos tiekimo sistemos veikimą avarijos ar elektros tiekimo sutrikimo atveju bei mažinti priklausomybę nuo išorinio elektros tinklo. Informavo, kad svarstoma galimybė tokius įrenginius įrengti antroje katilinėje ir ateityje – nutolusiose katilinėse, tačiau jų įsigijimas yra brangus, o galimybes gauti finansavimą riboja galiojantis reglamentavimas.
Informacija išklausyta. Į tarybos narių Stepono Baltuonio ir Gedimino Venckaus klausimus atsakė įmonės direktorius Donatas Gedmintas.
Meras Antanas Kalnius pažymėjo, kad siekiama rasti galimybę kogeneracijos projektą įgyvendinti kaip pilotinį projektą, pritraukiant didžiąją dalį finansavimo iš išorinių šaltinių ir savivaldybei prisidedant tik dalimi lėšų. Pabrėžė, kad tokio projekto įgyvendinimas būtų svarbus ne tik ekonominiu, bet ir energetinio tiekimo patikimumo požiūriu.
Posėdžio pirmininkas Antanas Kalnius informavo, kad Sveikatos komitete buvo aptartas vaikų skyriaus finansavimo klausimas. Jis pažymėjo, kad anksčiau buvo pristatyta informacija apie numatomą 200 tūkst. Eur finansavimą, tačiau šiuo metu lėšos vaikų skyriui dar nėra skirtos ir numatomos tik kitų metų biudžete. Informavo, kad dėl susidariusios situacijos parengtas raštas LR Prezidentui, LR Seimo Pirmininkui, LR Seimo Sveikatos reikalų komitetui, Lietuvos savivaldybių asociacijai ir LR Sveikatos apsaugos ministerijai.
UAB „Kretingos autobusų parkas“ direktorius Gintaras Neniškis pristatė siūlymą stiprinti UAB „Kretingos autobusų parkas“ energetinį saugumą, įrengiant saulės elektrinę ir pramoninį elektros energijos kaupiklį. Pažymėjo, kad tai leistų įmonei elektros tiekimo sutrikimų atveju veikti energetinės salos principu ir užtikrinti nepertraukiamą veiklą.
Informacija išklausyta.
	Meras Antanas Kalnius įvardijo protokolinį sprendimą:
Dėl pritarimo UAB Kretingos autobusų parko investicijoms, didinant įstatinį kapitalą 


Kretingos rajono savivaldybės taryba nusprendžia:
1. Pritarti UAB Kretingos autobusų parko planuojamoms investicijoms:
1.1. įrengti UAB Kretingos autobusų parko teritorijoje iki 99,9 kW galios saulės elektrinę su kaupikliu;
1.2. įsigyti 2 (du) hibridinius autobusus.
2. Pritarti, kad UAB Kretingos autobusų parkui, įvykdžius teisės aktų nustatyta tvarka viešųjų pirkimų procedūras, šio protokolinio sprendimo 1 punkte numatytų investicijų įgyvendinimui reikalingos lėšos būtų numatytos Kretingos rajono savivaldybės 2026–2028 metų strateginiame veiklos plane ir Kretingos rajono savivaldybės 2026–2028 metų biudžete.
3. Nustatyti, kad šio sprendimo 2 punkte nurodytos lėšos būtų planuojamos ir skiriamos didinant įstatinį kapitalą atskiru Kretingos rajono savivaldybės tarybos sprendimu, įvertinus viešųjų pirkimų rezultatus ir kitus finansavimo šaltinius.
4. Pavesti Kretingos rajono savivaldybės administracijos direktoriui ir UAB Kretingos autobusų parko direktoriui užtikrinti šio sprendimo įgyvendinimą pagal kompetenciją.
Balsuota dėl protokolinio sprendimo.
Balsavo: už – 24, prieš – 0, susilaikė – 0.
NUTARTA. Protokoliniam sprendimui pritarta.
Tarybos narė Jolanta Gedvilaitė išreiškė palaikymą teikiamam protokoliniam sprendimui dėl investicijų į UAB „Kretingos autobusų parkas“. Atkreipė dėmesį į gaunamus gyventojų skundus ir paklausimus dėl viešojo transporto paslaugų, ypač dėl privažiuojamųjų autobusų vėlavimų, susijusių su kelių ir tilto remonto darbais Klaipėdoje. Pabrėžė, kad kartu su investicijomis į įmonę svarbu užtikrinti tinkamą ir kokybišką paslaugų teikimą bei mažinti gyventojų nusiskundimų skaičių.
Direktorius Gintaras Neniškis atsakė, kad gyventojų pastabos dėl viešojo transporto yra analizuojamos, ieškoma sprendimų, o situaciją turėtų pagerinti pasibaigę kelių ir tiltų remonto darbai bei ateityje įdiegtas autobusų sekimas realiu laiku.
Tarybos narys Giedrius Petreikis, Kretingos rajono Sąjūdžio frakcijos vardu, kreipėsi į Savivaldybės merą ir Tarybą dėl Kretingos miesto riboženklio. Jis pristatė frakcijos pareiškimą, kuriame išreiškiamos abejonės dėl pasirinkto riboženklio sprendinio, kurio pagrindiniu motyvu tapo kryžius. Atsižvelgiant į visuomenės reakciją, siūloma apsvarstyti alternatyvius sprendinius, paskelbti idėjos konkursą ir įtraukti vietos kūrėjus bei visuomenę. Taip pat prašoma viešai įvardyti, kas rengė techninę užduotį, nustatė riboženklio idėjinę kryptį ir vertino tarpinius sprendinius. Pareiškime taip pat prašoma apie tolesnius veiksmus dėl Kretingos miesto riboženklio viešai informuoti artimiausiame Savivaldybės tarybos posėdyje.
Meras Antanas Kalnius sureagavo į pareiškimą, iškeldamas klausimą dėl frakcijos vykdytos visuomenės nuomonės apklausos ir apklausos dalyvių asmens duomenų rinkimo. Merui kilo klausimų, ar politinė organizacija turėjo teisę rinkti apklausos dalyvių vardus ir pavardes. Informuota, kad šiuo klausimu bus kreiptasi į Vyriausiąją rinkimų komisiją.
Tarybos narė Jolanta Gedvilaitė paklausė apie Juodupėnų teritorijoje veikiančios šaudyklos situaciją ir ar savivaldybė yra gavusi atsakymus iš atsakingų institucijų.
Meras Antanas Kalnius informavo, kad policija atliko tyrimą ir nustatė pažeidimus, o savivaldybė artimiausiu metu planuoja imtis veiksmų dėl viešojo intereso gynimo. Pažymėta, kad savivaldybė leidimo tokiai šaudyklai nėra išdavusi, o veikla, neatitinkanti teisės aktų reikalavimų ir kelianti nepatogumų gyventojams bei aplinkiniams verslo subjektams, negali būti toleruojama.
Tarybos narys Vilius Adomaitis atkreipė dėmesį į galimą institucijų klaidinimą ir tai, kad šaudymas koviniais ginklais gyvenamojoje bei verslo aplinkoje gali kelti grėsmę gyventojų saugumui ir neigiamai veikti pasitikėjimą institucijomis.
Tarybos narys Tomas Abelkis paminėjo, kad Klaipėdos rajone veikia teisės aktų reikalavimus atitinkanti šaudykla, todėl norintiems užsiimti šia veikla yra galimybių tai daryti tinkamai įrengtose vietose.
Posėdžio pabaigoje administracijos direktorė Vilma Preibienė informavo apie prie daugiabučių namų esančias senas, nesertifikuotas ir galimai nesaugias vaikų žaidimų aikšteles. Pažymėta, kad už tokių aikštelių priežiūrą paprastai atsakingi sklypų savininkai, tačiau, atsižvelgiant į vaikų saugumą, savivaldybė planuoja įvertinti ir sutvarkyti arba pašalinti nesaugią bei nebenaudojamą infrastruktūrą Kretingos mieste ir seniūnijose. Informuota, kad viena tokia aikštelė jau pašalinta. 
Informacija išklausyta.
Tarybos nariai bendru sutarimu pritarė siūlymui spręsti nesaugių vaikų žaidimų aikštelių problemą.
Daugiau pasisakymų nebuvo.
Meras Antanas Kalnius padėkojo už bendrą darbą ir paskelbė posėdžio pabaigą.
Posėdis baigtas 12.25 val.

Posėdžio pirmininkas
Savivaldybės meras 				Antanas Kalnius

Tarybos posėdžių sekretorė 			Viktorija Karčiauskienė 





































R. Pilelienė
2026-09-02

Kretingos rajono savivaldybės tarybos 
2026 m. rugsėjo 2 d. 
protokolo Nr. T3-9 1 priedas 

Kretingos rajono savivaldybės tarybos narių, dalyvavusių
46-ajame tarybos posėdyje, sąrašas

1. Tomas Abelkis 
2. Vilius Adomaitis
3. Steponas Baltuonis
4. Vladas Baltuonis
5. Dalia Bieliauskienė 
6. Mindaugas Černeckis
7. Povilas Černeckis
8. Egidijus Gedvilas
9. Gileta Gedvilienė
10. Jolanta Gedvilaitė
11. Jolanta Girdvainė
12. Romualdas Jablonskis
13. Simas Končius 
14. Vaidas Kuprelis
15. Juozas Mažeika
16. Arūnas Merkelis
17. Darius Petreikis
18. Giedrius Petreikis
19. Vytautas Ročys
20. Justė Stonkutė
21. Saulius Šopaga
22. Vitalija Valančiutė
23. Gediminas Venckus
24. Rokas Venckus
25. Laimonas Žemaitis

46-ajame rajono Savivaldybės tarybos posėdyje
dalyvavusių asmenų sąrašas

Simonas Baublienė – Vietinio ūkio ir turto valdymo skyriaus vyr. specialistė.
Asta Burbienė – Švietimo skyriaus vedėja.
Donatas Gedmintas – UAB „Kretingos šilumos tinklai“ direktorius.
Sigutė Jazbutienė – Vietinio ūkio ir turto valdymo skyriaus vedėja.
Viktorija Karčiauskienė – Tarybos posėdžių sekretorė.
Jurgita Kasnauskienė – Teisės ir civilinės metrikacijos skyriaus vyr. specialistė.
Lukrecija Lengvinė – Strateginio planavimo ir investicijų skyriaus vedėja.
Gintaras Neniškis – UAB „Kretingos autobusų parkas“ vadovas.
Vilma Preibienė – Savivaldybės administracijos direktorė.
Alma Rumbutienė – Ekonomikos ir biudžeto skyriaus vedėja.
Daiva Vaikėnienė – Teisės ir civilinės metrikacijos skyriaus vedėja.
Ieva Venckutė – Strateginio planavimo ir investicijų skyriaus specialistė.
Dovilė Višinskienė – Kultūros ir sporto skyriaus vyr. specialistė.

2026 m. rugpjūčio 27 d. 46-ojo Kretingos rajono savivaldybės tarybos posėdžio metu 
pareikšti nusišalinimui

1.	Tarybos narys Povilas Černeckis nusišalino nuo 14-ojo darbotvarkės klausimo (sprendimo projektas Nr. T1-238 „Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn“). (Taryba nusišalinimui nepritarė).
2.	Tarybos narys Vilius Adomaitis nusišalino nuo 3-iojo darbotvarkės klausimo (sprendimo projektas Nr. T1-236 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo“). (Taryba nusišalinimui nepritarė).
3.	Tarybos narys Darius Petreikis nusišalino nuo 9-ojo darbotvarkės klausimo (sprendimo projektas Nr. T1-224 „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“). (Taryba nusišalinimui nepritarė).

